
ОБЩИНА ПЛОВДИВ- РАЙОН „СЕВЕРЕН”






           Одобрявам:_______п_____________ (
КМЕТ НА  РАЙОН „СЕВЕРЕН“-   ИНЖ. РАЛЬО РАЛЕВ
Д О К У М Е Н Т А Ц И Я
З А
У Ч А С Т И Е   В   П Р О Ц Е Д У Р А   З А
В Ъ З Л А Г А Н Е   Н А   О Б Щ Е С Т В Е Н А   П О Р Ъ Ч К А
З А    Д О С Т А В К А  Ч Р Е З   О Т К Р И Т А   П Р О Ц Е Д У Р А  ПО  Р Е Д А  Н А  З О П ,   С   П Р Е Д М Е Т:

„Доставка на хранителни продукти за нуждите на детските градини, детските ясли и детските кухни на територията на община Пловдив- район Северен”
Гр. Пловдив, 2017 година

I. ПЪЛНО ОПИСАНИЕ НА ПРЕДМЕТА НА ПОРЪЧКАТА
Възложител: Възложител на настоящата обществена поръчка е Кметът на район „Северен”, който съгласно чл.5, ал.2, т.9 от ЗОП е публичен възложител и взема решение за откриване на процедура за възлагане на обществена поръчка, с което одобрява обявлението за обществена поръчка и документацията за участие в процедурата.
Процедурата се открива на основание чл. 73, ал.1 във връзка чл. 18, ал.1, т.1 от ЗОП.

Място на изпълнение: общинските детски градини,  детски ясли и детски кухни на територията на  район „Северен“- община Пловдив, съгласно приложения списък. Списъкът на учрежденията може да бъде съкращаван или допълван по време на действие на договора, за което на изпълнителят ще бъде изпращано уведомително писмо. 

Начин на изпълнение на обществената поръчка – чрез периодични доставки в съответствие с предварително подадени заявки франко складовите бази на детските градини, детски ясли и детски кухни на територията на район „Северен“- община Пловдив, както следва:
	

	НАИМЕНОВАНИЕ
	РАЙОН
	АДРЕС
	ТЕЛЕФОН

	ДГ Космонавт
	СЕВЕРЕН
	Ул. Гонда вода 1
	тел. 95 40 13

	ДГ Славей
	СЕВЕРЕН
	Ул. Сава Муткуров 40  
	тел. 95 11 42

	ДГ  Бреза
	СЕВЕРЕН
	ул. Ст.и Обр.Обрейкови 21
	тел. 95 61 68

	ДГ Весела
	СЕВЕРЕН
	бул. Дунав 67 
	тел. 95 70 60

	ДГ Марица
	СЕВЕРЕН
	ул. Полковник Бонев   
	тел. 95 18 88

	ДГ Захарно петле
	СЕВЕРЕН
	Ул. Петър Шилев 1  
	тел. 95 32 56

	ДГ  Дъга
	СЕВЕРЕН
	Ул. Филипово 34  
	тел. 95 38 31

	ДГ Пролет
	СЕВЕРЕН
	ул. Генерал Кутузов 4 
	тел. 95 16 35

	Детска ясла Мечо пух
	СЕВЕРЕН
	бул Дунав 69 
	тел. 96 25 61

	Детска ясла Дребосъчета
	СЕВЕРЕН
	Ул. Победа 2
	тел. 95 29 27

	Детска ясла Палечка
	СЕВЕРЕН
	ул. Ген, Кутузов 4 
	тел. 951680

	Детска млечна кухня
	СЕВЕРЕН
	бул.Марица 51 
	тел. 95 45 73

	Детска млечна кухня - разливна
	СЕВЕРЕН
	ул. Полковник Генов   
	тел. 95 45 73


Предметът на поръчката е разделен на следните обособени позиции:
Позиция №1: „Хляб и тестени изделия”;
Позиция №2: „Мляко и млечни хранителни продукти, месо и месни хранителни продукти, риба и яйца”;

Позиция №3: „Пресни плодове и зеленчуци, плодови и зеленчукови консерви и пакетирани хранителни продукти”;

Срокът на действие на договорите за изпълнение на настоящата обществена поръчка е 2 /две / години от датата на влизането им в сила или до изчерпване на определените средства в размер до стойността на договора за изпълнение, което обстоятелство настъпи по-рано.

Заявките на хранителни продукти по всяко едно от детските заведения ще бъдат предавани на избрания за изпълнител от Директора на детското заведение или упълномощено от него длъжностно лице, или от районната администрация, в чийто район се намира съответната детска градина, детска ясла или детска кухня.

Доставките ще бъдат извършвани до франко складовете на общинските детски заведения, съгласно техните предварителни заявки и съобразно работното им време.

Доставките на хранителни продукти до детските градини, детските ясли и детските кухни, ще се извършват в работен за заведенията ден, както следва:

За Позиция №1: „Хляб и тестени изделия” – доставките да бъдат извършвани ежедневно, най-късно до 8:00 часа всяка сутрин.

За Позиция №2: „Мляко и млечни хранителни продукти” – доставките да бъдат извършвани ежедневно, най-късно до 8:00 часа всяка сутрин; а за  „Месо и месни хранителни продукти, риба и яйца” – доставките да бъдат извършвани най-малко веднъж седмично, в първия или втория работен ден от седмицата.
За Позиция №3: „Пресни плодове и зеленчуци” – най-малко два пъти седмично, като не се допускат доставки в последния работен ден от седмицата; а за „Плодови и зеленчукови консерви и пакетирани хранителни продукти” – най-малко веднъж месечно, до 5 /пет/ дни след приемане на заявка от директора на съответното детското заведение, упълномощено от него лице или районната администрация. 
Регулярните доставки по договора не изключват възможността за извънредни такива, в зависимост от нуждите на детското заведение.
Заявките за „Хляб и тестени изделия” и „Мляко и млечни хранителни продукти” ще бъдат предавани на избрания изпълнител по телефон и/или на електронния адрес, посочен от изпълнителя от директора на детската градина, детската ясла или детската кухня или упълномощено от него лице, или служител на районната администрация, до 12:00 часа на деня, предхождащ доставката. Ако този ден е неработен, заявките ще бъдат подавани в последния работен ден, предхождащ доставката.

Заявките за „Месо и месни хранителни продукти” ще бъдат изпращани на избрания за изпълнител веднъж седмично, в седмицата, предхождаща доставките от Директора на детското заведение или упълномощено от него длъжностно лице.
Заявките за „Пресни плодове и зеленчуци” ще бъдат изпращани на избрания за изпълнител два пъти седмично, в седмицата, предхождаща доставките от Директора на детското заведение или упълномощено от него длъжностно лице.
Заявките за „Плодови и зеленчукови консерви” ще бъдат предавани на избрания за изпълнител веднъж месечно, най-късно пет дни преди желаната дата на доставката.

За всички позиции не са изключени извънредни заявки. При извънредни заявки, срокът за изпълнението им е съобразно офертата на изпълнителя.
При доставяне на заявените от детските заведения количества хранителни продукти ще се издава приемо-предавателен протокол /стокова разписка/, съдържащ наименованието на заведението, приело стоката, вид, мерна единица, количество и единична цена на стоката, партиден номер, както и общата стойност на доставката.
Посочените количествата в количествената сметка са приблизителни и необвързващи за Възложителя - могат да се завишават или намаляват в зависимост от посещаемостта на детските заведения. 
Общата стойност, която ще се получи при остойностяване на количествената сметка, съобразно оферираните от избрания за изпълнител, участник единични цени, е максимална и не е обвързваща за страните по договора, като възложителят има право в зависимост от нуждите на детските заведения и финансовия ресурс, с който разполага, да не възлага доставки за цялата стойност.

Срокът на действие на договорите, които ще бъдат сключени с определените за изпълнители участници е 2 /две/ години, считано от датата на влизането им в сила. 

Договорите могат да бъдат прекратени предсрочно, в случай на изчерпване на общата стойност, за която е сключен съответният договор, както и на други основания, определени в договора.

Заплащането на доставените продукти се извършва по банкова сметка на Изпълнителя в срок, съгласно офертата, след представяне на фактура, придружена със съответните приемо-предавателни протоколи/стокови разписки/(копия или оригинали).
СПЕЦИФИЧНИ УСЛОВИЯ ЗА ЦЕНА.НАЧИН НА ЦЕНООБРАЗУВАНЕ

Участниците оферират цена в български лева с включен ДДС и всички разходи по доставката.
Предложената от участниците цена за всеки отделен хранителен продукт се формира за единична мерна единица /килограм, литър и брой/ по заложени количества, съгласно Количествена сметка, съдържаща се в документацията за участие.

Промяна в единичните цени на отделните хранителни продукти ще се извършва единствено при удостоверена промяна на усреднените цени на хранителните продукти за област Пловдив съобразно сезона и икономическата обстановка, удостоверено с актуален бюлетин на Система за агропазарна информация /САПИ ООД/ - София – Държавно предприятие към селскостопанската академия към Министерството на земеделието и храните.

Актуализацията на единичните цени на хранителните продукти, обект на настоящата обществена поръчка, ще се извършва в следните срокове:

· Хляб и тестени изделия, Мляко и млечни хранителни продукти и Месо и месни хранителни продукти, риба и яйца - веднъж на всеки два месеца;

· Пресни плодове и зеленчуци – веднъж месечно;

· Плодови и зеленчукови консерви и пакетирани хранителни продукти – веднъж на всеки шест месеца;

Не се допуска промяна на единичните цени на хранителните продукти в срока на валидност на офертата на определения за изпълнител по процедурата.
Актуализацията на единичните цени на храните и хранителните продукти, обект на настоящата обществена поръчка, се извършва по следния алгоритъм:

· След сключване на договора за обществена поръчка с избрания изпълнител, Възложителят изчислява съотношението между предложената от определения за изпълнител единична цена за съответния хранителен продукт и посочената в бюлетина на САПИ цена за същия продукт. За целта, Възложителят се снабдява с бюлетин, актуален към крайната дата за подаване на офертите. Съотношението между предложените от избрания за изпълнител единични цени и цените, посочени в бюлетина на САПИ, се изчислява в проценти с точност до втория знак след десетичната запетая и служи за актуализация на единичните цени за целия срок на изпълнение на договора.
· Съотношението между оферираните от избрания за изпълнител единични цени и цените, посочени в бюлетина на САПИ за съответния продукт, в зависимост от предложението на изпълнителя, ще бъде определено като процент на отстъпка или процент на надбавка. 
· При настъпване на определения срок за актуализация на цените, посочен по-горе, се пристъпва към актуализация. За целта следва определеният за изпълнител да набави за своя сметка актуален бюлетин на САПИ, включващ всички хранителни продукти, за които е сключен договора. (За  обособена позиция №1 и № 2) 
· За обособена позиция №3 Изпълнителят следва да набави за своя сметка актуален бюлетин на САПИ, за групата хранителните продукти, които подлежат на актуализация в съответния месец.(за група пресни плодове и зеленчуци – веднъж месечно, а за група пакетаж и консерви веднъж на всеки шест месеца)

· За да бъде актуализирана цената на даден хранителен продукт, единичната му цена, посочена в бюлетина на САПИ, валиден към датата на актуализацията, се умножава по процента отстъпка или надбавка, определени по начина, описан по-горе.
· След умножението се получава актуалната цена, по която ще бъдат заплащани от Възложителя доставките на съответния хранителен продукт.

За актуализиране на цените по горния алгоритъм, се използва утвърдена от Агенцията за обществени поръчки методика за определяеми цени, като гореописания начин на ценообразуване, респективно процентното съотношение между предложената цена за всеки отделен хранителен продукт  /Ц предлагана/ от определения за изпълнител участник, и усреднената цена /Ц сапи/ за продукта на едро за област Пловдив по бюлетина на САПИ, валиден към определената крайна дата за получаване на офертите, се запазва през целия период на действие на договора, където К = (Ц предлагана/Ц сапи) х 100, в процент, с точност до втория знак след десетичната запетая. 

Единичните цени се актуализират съобразно следната формула: Ц продукт = (К х Ц сапи-актуализирана)/100, където „Ц продукт” представлява актуализираната единична цена на хранителен продукт, „Ц сапи-актуализирана” представлява усреднената цена на хранителен продукт на едро за област Пловдив по бюлетина на САПИ ООД, валиден към датата за промяна на единичните цени по договора за изпълнение на обществената поръчка, а „К” е перманентен коефициент, който се запазва през целия период на действие на договора. 

При промяна на цените се изготвя протокол с новите стойности на хранителните продукти, който се подписва от Изпълнителя и от определени от възложителя длъжностни лица.

Схема на плащане
Заплащането на цената на договора ще се извършва по банков път в български лева при условията, подробно описани в проекта на договора за доставка на хранителни продукти, при следната схема за плащане:

· действително доставените и приети количества хранителни продукти се заплащат при спазване на изискванията за ценообразуване от настоящите специфични условия, след представяне на фактура, отговаряща на изискванията на Закона за счетоводството, придружена със складова разписка за предаването на хранителните продукти в съответното място за изпълнение на доставките и двустранно подписан приемно-предавателен протокол.
Окончателното плащане е платимо само при одобряване на фактурата от компетентно длъжностно лице от структурата, за чиито нужди са извършени доставките на хранителни продукти. 

Фактурите за извършване на плащания се изготвят на български език в съответствие с изискванията на Закона за счетоводството.
Ценовото предложение на участника представлява предлаганата от него цена в лева, със и без включени ДДС и всички разходи по доставката за всеки един артикул от количествената сметка за съответната позиция.  
Предлаганата единична цена за всеки един продукт трябва да се отнася за мерната единица, посочена в отделна колона от количествената сметка, и да е с точност до втория знак след десетичната запетая.
Задължително се посочва единична цена за всеки артикул от ценовото предложение за съответната позиция.
При формиране на единичните цени по /плодови и зеленчукови консерви и пакетирани хранителни продукти/ участникът следва да не включва цената на амбалажа под формата на бутилки, буркани и каси, който е обменен и ще бъде връщан на изпълнителя при следваща доставка.

Прогнозни стойности:

Обособена позиция  №1: Хляб и тестени изделия – до 85 728.33 лв. (осемдесет и пет хиляди седемстотин двадесет и осем лева и 33 ст.) без ДДС, съответно 102 874.00 лв. (сто и две хиляди, осемстотин седемдесет и четири лева) с ДДС;
Обособена позиция  №2: Мляко и млечни хранителни продукти, месо и месни хранителни продукти, риба и яйца - до 1 405 779,70 лева (един милион четиристотин и пет хиляди, седемстотин седемдесет и девет лева и 70ст.) без ДДС, съответно 1 686 935.64 лв. (един милион, шестотин осемдесет и шест хиляди деветстотин тридесет и пет лева и 64 ст.) с ДДС;
Обособена позиция  №3: Пресни плодове и зеленчуци, плодови и зеленчукови консерви и пакетирани хранителни продукти - до 676 612,99лв. (шестстотин седемдесет шест хиляди шестстотин и дванадесет лева и 99 ст.) без ДДС, съответно 811 935,59лева (осемстотин и единадесет хиляди, деветстотин тридесет и пет лева и 59 ст.) с ДДС; 

Ако до 3 три месеца от влизането в сила на договорите за доставки на хранителни продукти, не бъде осигурено финансиране от община Пловдив, Възложителят и Изпълнителят могат да прекратят съответния договор без предизвестие и без да си дължат неустойки.
УТОЧНЕНИЕ: Към момента на обявяване на обществената поръчка не е осигурено финансиране и Възложителят не разполага с финансов ресурс за изпълнение на доставките. Финансовият ресурс за изпълнението на доставките ще бъде осигурен от Възложителя с приемането на бюджета на община Пловдив с Решение на Общински съвет  Пловдив, за 2018, съответно 2019г. 
II.ТЕХНИЧЕСКИ СПЕЦИФИКАЦИИ

1. Общи изисквания за изпълнение и качество на доставките:

1.1. Доставяните хранителни продукти да отговарят на браншови стандарти, български стандарти, с които се въвеждат хармонизирани европейски стандарти, или Европейско техническо одобрение (със или без ръководство), или признати национални технически спецификации (национални стандарти).

1.2. Да са спазени изискванията на Закона за храните; Наредба № 1/ 26.01.2016г. за хигиена на храните; Наредба №16/28.05.2010 г. за изискванията за качеството и контрола за съответствие на пресни плодове и зеленчуци, Наредба №4/03.02.2015 г. за изискванията към използването на добавки в храните, Наредба за изменение и допълнение на Наредба №15 от 2002 год. за изискванията към използване на ароматизанти в храните, Наредба №16 за хигиенните и ветиринарно-санитарните изисквания за съхранение и използване на особено бързо развалящи се продукти, Наредба за изискванията към захарите, предназначени за консумация от човека, Наредба №9/16.09.2011 г. на МЗХ за специфичните изисквания към безопасността и качеството на храните, предлагани в детските заведение, училищните столове и обектите за търговия на дребно на територията на училищата и на детските заведение, както и към храни, предлагани при организирани мероприятия за деца и ученици, Наредба №6/10.08.2011, за здравословно хранене на деца на възраст от 3 до 7 в детските заведение;чл.37ал.1 и 5 от Наредба №3/05.02.2007 г на МЗ за здравните изисквания към детските градини, наредба №2.07.03.2013 г. за здравословно хранене на децата на възраст от 0 до 3 години в детските заведение и детската кухня, наредба №26/18.11.2008 г. за устройството и дейността на детските ясли и детските кухни и здравните изисквания към тях, наредба №16/28.05.2010 г. за изискванията за качество и контрол за съответствие на пресни плодове и зеленчуци и Регламент (ЕО) №543/2011- за плодове, зеленчуци, Наредба №5/09.02.2015 г. за определяне на максимално допустимите количества на някои замърсители в храните, Наредба №2/23.01.2015 г. за максимално допустимите количества на остатъци от пестициди във или върху храни,  Наредба за специфичните изисквания към млечните продукти,  Наредба №32/23.03.2006 г. за окачествяване, съхранение и предлагане на пазара на меса и черен дроб от домашни птици, Наредба за изискванията към храните на зърнена основа, предназначени за кърмачета и малки деца, Наредба за изискванията към състава, характеристиките и наименованията на храните за кърмачета и преходни храни, Наредба №1 от 09.01.2008 г за изискванията за търговия с яйца, Наредба за изискванията към соковете от плодови и някой сходни продукти, предназначени за консумация от човека, наредба за изискванията към плодовите конфитюри, желета, мармалади, желе-мармалади и подсладено пюре от кестени, изисквания за качество и на стандартите на Европейския съюз, респективно Регламент  (ЕО) №178/2002, Регламент (ЕС)№852/2004, Регламент (ЕС) № 853/2004, Регламент 543/2011, Регламент (609)/2013, Директива 2006/141/ЕО на Комисията от 22.12.2006 г. , относно храните за кърмачета и преходните храни и др. 
1.3. При всяка доставка хранителните продукти трябва да бъдат придружени със сертификат за произход и качество, експертен лист или друг аналогичен документ, за всеки вид продукт.
1.4. При транспортирането на храните да се спазват изискванията на Приложение  II, глава IV  на Регламент (ЕО) №852/2004 на Европейския парламент на Съвета от 29.04.2004 г. , относно хигиената на храните  (ОВ L 139, 30.04.2004 г.) и изискванията на Наредба 1/26.01.2016 г. за хигиената на храните и Наредба №9/16.09.2011 г. за специфичните изисквания за безопасност и качество на храните предлагани в детските заведения и училищата. 
1.5. Предварително опакованите храни да са в опаковка, която предпазва продукта от външно замърсяване и не променя органолептичните му характеристики. При установяване на нарушение на опаковката, хранителните продукти не се приемат.

1.6. Не се допускат храни, съдържащи, съставени или произведени от генетично модифицирани организми (ГМО) и храни, обработени с йонизиращи лъчения.

1.7. Пакетираните храни да са етикетирани на български език, да не се допускат обозначения на етикета, които да заблуждават потребителя по отношение на вложените продукти, тяхното естество, произход, идентичност, свойства, състав, трайност, начин на производство и производител, употреба и наличие на алергени, да отговарят на изискванията на Регламент (ЕС) №1169/2011 на Европейския парламент и на Съвета от 25.10.2011 г, относно информацията за потребителите относно хранителни продукти. 
Изискванията за качество и доставка към всеки един продукт са посочени в съответната количествена сметка.

Доставяните брашно от обособена позиция № 3 и хляб от обособена позиция №1 да отговарят на утвърдени стандарти за производство на брашно и хляб "България" или еквивалент.

Доставяните продукти от обособена позиция №2 да бъдат без добавени растителни мазнини; Българското кисело мляко да отговаря на БДС 12:2010 или еквивалент; Сиренето да отговаря на стандарта БДС 15:2010 или еквивалент.

Доставяните малотрайни колбаси, мляно месо и кайма от обособена позиция№ 2да отговарят на утвърдения стандарт „Стара планина“ или еквивалент;

Доставяните продукти не трябва да съдържат генно модифицирани организми /ГМО/.

Доставяните хранителни продукти да са в срок на годност, отбелязан върху всяка отделна опаковка и към датата на доставката да са с остатъчен срок на годност не по-малко от 2/3 (две трети) от целия срок на годност на конкретния продукт.
Доставяните хляб и закуски да са произведени в деня на доставката.

Доставяното месо от птици от обособена позиция№ 2 - следва да е от Клас „А” и да отговаря на изискванията на Наредба № 32/ 23.03.2006г. за окачествяване, съхраняване и предлагане на пазара на месо и черен дроб от домашни птици. 

Доставяните пресни плодове и зеленчуци от обособена позиция №3 - трябва да са окачествени в съответствие с Наредба № 16 от 28 май 2010 г. за изискванията за качество и контрол за съответствие на пресни плодове и зеленчуци, да са от сортове, предназначени за консумация в прясно състояние, да са цели, здрави, свежи на външен вид, без повреди, причинени от вредители. Не се допуска доставката на плодове и зеленчуци, които са загнили, развалени и негодни за консумация.

Доставените кокоши яйца - трябва да са от качество Клас „А”, теглова категория „М” и „L”, да са маркирани съгласно чл. 4 и чл. 5 от Наредба № 1 от 09.01.2008г. за изискванията за търговия с яйца за консумация и опаковани, съгласно чл. 6 и чл. 7 от същата. 

Доставяните млека и хранителни продукти от краве мляко следва да отговарят на изискванията на Наредбата за специфичните изисквания към наименованията и етикетирането на мляко и млечни продукти, предлагани на пазара. 

Доставяните плодови и зеленчукови консерви от обособена позиция 3 следва да отговарят на изискванията на Наредба за изискванията към напитките от плодове (приета с ПМС № 219/2002 г.), Наредба за изискванията към плодовите конфитюри, желета, мармалади, желе-мармалади и подсладено пюре от кестени (приета с ПМС № 45/2003г.).

Амбалажът от доставките на продукти от обособена позиция №3, под формата на бутилки, буркани и каси е обменен. Изпълнителят е длъжен при следваща доставка да прибере от детските заведения свободния амбалаж.

Изисквания към опаковките:

1. Опаковките да не създават условия за замърсяване на хранителните продукти или за преминаването на опасни за здравето вещества;

2. При доставката опаковката да бъде с ненарушена цялост;

3. Доставяните хранителни продукти трябва да са етикирани на български език, не се допускат обозначения на етикета, които да заблуждават потребителя, по отношение на вложените продукти, тяхното естество, произход, идентичност, свойства, състав, трайност, начин на производство и употреба;

4. Доставяните хранителни продукти да бъдат с изисквания грамаж и опаковка, посочени в Описанието, което е неразделна  част от документацията;

5. На етикета трябва да е обозначено съдържанието, посочено в чл. 6, ал. 1 от Наредба за изискванията за етикирането и представянето на храните и етикирането трябва да е извършено съгласно чл. 4, т. 1а от същата наредба.

6. На етикета ясно да бъде изписана крайната дата на потребление на хранителните продукти и/или датата на производство и срокът на годност на продуктите.

III. ИЗИСКВАНИЯ КЪМ УЧАСТНИЦИТЕ.
Кметът на район „Северен“-Община Пловдив, в качеството си ВЪЗЛОЖИТЕЛ, съгласно чл.5, ал1, т.9 от ЗОП, организира процедура за възлагане на обществена поръчка по реда на Глава единадесета от Закона за обществените поръчки, с предмет: „Доставка на хранителни продукти за нуждите на детските градини, детските ясли и детските кухни на територията на  район „Северен“-община Пловдив”.
1.ОБЩИ ИЗИСКВАНИЯ КЪМ УЧАСТНИЦИТЕ

При изготвяне на офертата всеки участник трябва да се придържа точно към обявените в документацията за участие условия и изискванията на Закона за обществените поръчки.

Участник в процедурата за възлагане на обществена поръчка може да бъде всяко българско или чуждестранно физическо или юридическо лице или техни обединения, както и всяко друго образувание, което има право да изпълнява услуги съгласно законодателството на държавата, в която то е установено.

Не се изисква обединенията да имат определена правна форма, за да участват при възлагането на поръчка. На основание чл.10, ал.2 от ЗОП, когато участникът, определен за изпълнител, е обединение на физически и/или юридически лица не се поставя условие за създаване на юридическо лице, 

Всеки участник в процедурата за възлагане на обществена поръчка има право да представи само една оферта.

Лице, което участва в обединение или е дало съгласие да бъде подизпълнител на друг участник, не може да подава самостоятелно оферта.

В процедурата за възлагане на обществена поръчка едно физическо или юридическо лице може да участва само в едно обединение.

Свързани лица не могат да бъдат самостоятелни участници в една и съща процедура.

Лично състояние на участниците. Основания за задължително отстраняване.

На основание чл.54, ал.1 от ЗОП възложителят отстранява от участие в процедура за възлагане на обществена поръчка участник, когато:

1. е осъден с влязла в сила присъда, освен ако е реабилитиран, за престъпление по чл. 108а, чл. 159а - 159г, чл. 172, чл. 192а, чл. 194 - 217, чл. 219 - 252, чл. 253 - 260, чл. 301 - 307, чл. 321, 321а и чл. 352 - 353е от Наказателния кодекс;

2. е осъден с влязла в сила присъда, освен ако е реабилитиран, за престъпление, аналогично на тези по т. 1, в друга държава членка или трета страна;

3. има задължения за данъци и задължителни осигурителни вноски по смисъла на чл. 162, ал. 2, т. 1 от Данъчно-осигурителния процесуален кодекс и лихвите по тях, към държавата или към общината по седалището на възложителя и на участника, или аналогични задължения, установени с акт на компетентен орган, съгласно законодателството на държавата, в която участникът е установен, освен ако е допуснато разсрочване, отсрочване или обезпечение на задълженията или задължението е по акт, който не е влязъл в сила;

4. е налице неравнопоставеност в случаите по чл. 44, ал. 5 от ЗОП;

5. е установено, че:

а) е представил документ с невярно съдържание, свързан с удостоверяване липсата на основания за отстраняване или изпълнението на критериите за подбор;

б) не е предоставил изискваща се информация, свързана с удостоверяване липсата на основания за отстраняване или изпълнението на критериите за подбор;

6. е установено с влязло в сила наказателно постановление или съдебно решение, че при изпълнение на договор за обществена поръчка е нарушил чл. 118, чл. 128, чл. 245 и чл. 301 - 305 от Кодекса на труда или аналогични задължения, установени с акт на компетентен орган, съгласно законодателството на държавата, в която участникът е установен;

7. е налице конфликт на интереси, който не може да бъде отстранен.

Основанията по т. 1, 2 и 7 се отнасят за лицата, които представляват участника, членовете на управителни и надзорни органи и за други лица, които имат правомощия да упражняват контрол при вземането на решения от тези органи.

Т. 3 не се прилага, когато размерът на неплатените дължими данъци или социалноосигурителни вноски е не повече от 1 на сто от сумата на годишния общ оборот за последната приключена финансова година.

Лицата по чл. 54, ал. 2 от ЗОП са:

1. лицата, които представляват участника;

2. лицата, които са членове на управителни и надзорни органи на участника;

3. други лица със статут, който им позволява да влияят пряко върху дейността на предприятието по начин, еквивалентен на този, валиден за представляващите го лица, членовете на управителните или надзорните органи.

Лицата по т. 1 и 2 са, както следва:

1. при събирателно дружество - лицата по чл. 84, ал. 1 и чл. 89, ал. 1 от Търговския закон;

2. при командитно дружество - неограничено отговорните съдружници по чл. 105 от Търговския закон;

3. при дружество с ограничена отговорност - лицата по чл. 141, ал. 1 и 2 от Търговския закон, а при еднолично дружество с ограничена отговорност - лицата по чл. 147, ал. 1 от Търговския закон;

4. при акционерно дружество - лицата по чл. 241, ал. 1, чл. 242, ал. 1 и чл. 244, ал. 1 от Търговския закон;

5. при командитно дружество с акции - лицата по чл. 256 във връзка с чл. 244, ал. 1 от Търговския закон;

6. при едноличен търговец - физическото лице - търговец;

7. при клон на чуждестранно лице - лицето, което управлява и представлява клона или има аналогични права съгласно законодателството на държавата, в която клонът е регистриран;

8. в случаите по т. 1 - 7 - и прокуристите, когато има такива;

9. в останалите случаи, включително за чуждестранните лица - лицата, които представляват, управляват и контролират участника съгласно законодателството на държавата, в която са установени.

В случаите по т. 8, когато лицето има повече от един прокурист, декларацията се подава само от прокуриста, в чиято представителна власт е включена територията на Република България, съответно територията на държавата, в която се провежда процедурата при възложител по чл. 5, ал. 2, т. 15 от ЗОП.

Когато изискванията по чл. 54, ал. 1, т. 1, 2 и 7 от ЗОП се отнасят за повече от едно лице, всички лица подписват един и същ ЕЕДОП. Когато е налице необходимост от защита на личните данни или при различие в обстоятелствата, свързани с личното състояние, информацията относно изискванията по чл. 54, ал.1, т. 1, 2 и 7 от ЗОП се попълва в отделен ЕЕДОП за всяко лице или за някои от лицата.

Когато се подава повече от един ЕЕДОП, обстоятелствата, свързани с критериите за подбор, се съдържат само в ЕЕДОП, подписан от лице, което може самостоятелно да представлява съответния стопански субект.

Участниците - при поискване от страна на възложителя, са длъжни да представят необходимата информация относно правно-организационната форма, под която осъществяват дейността си, както и списък на всички задължени лица по смисъла на чл. 54, ал. 2 от ЗОП, независимо от наименованието на органите, в които участват, или длъжностите, които заемат.

Участник, за когото са налице основания по чл. 54, ал. 1 от ЗОП , има право да представи доказателства, че е предприел мерки, които гарантират неговата надеждност, въпреки наличието на съответното основание за отстраняване. За тази цел участникът може да докаже, че:

1. е погасил задълженията си по чл. 54, ал. 1, т. 3 от ЗОП, включително начислените лихви и/или глоби или че те са разсрочени, отсрочени или обезпечени;

2. е платил или е в процес на изплащане на дължимо обезщетение за всички вреди, настъпили в резултат от извършеното от него престъпление или нарушение;

3. е изяснил изчерпателно фактите и обстоятелствата, като активно е съдействал на компетентните органи, и е изпълнил конкретни предписания, технически, организационни и кадрови мерки, чрез които да се предотвратят нови престъпления или нарушения.

Възложителят преценява предприетите от участника мерки, като отчита тежестта и конкретните обстоятелства, свързани с престъплението или нарушението.

В случай че предприетите от участника мерки са достатъчни, за да се гарантира неговата надеждност, възложителят не го отстранява от процедурата.

Мотивите за приемане или отхвърляне на предприетите по чл.56, ал.1 от ЗОП мерки и представените доказателства се посочват в решението за класиране или прекратяване на процедурата, в зависимост от вида и етапа, на който се намира процедурата.

Когато за участник е налице някое от основанията по чл. 54, ал. 1 от ЗОП и преди подаването на офертата той е предприел мерки за доказване на надеждност по чл. 56 ЗОП, тези мерки се описват в ЕЕДОП.

Като доказателства за надеждността на участника се представят следните документи:

1. по отношение на обстоятелството по чл. 56, ал. 1, т. 1 и 2 ЗОП - документ за извършено плащане или споразумение, или друг документ, от който да е видно, че задълженията са обезпечени или че страните са договорили тяхното отсрочване или разсрочване, заедно с погасителен план и/или с посочени дати за окончателно изплащане на дължимите задължения или е в процес на изплащане на дължимо обезщетение;

2. по отношение на обстоятелството по чл. 56, ал. 1, т. 3 ЗОП - документ от съответния компетентен орган за потвърждение на описаните обстоятелства.

Участниците са длъжни да уведомят писмено възложителя в 3-дневен срок от настъпване на обстоятелство по чл. 54, ал. 1, чл. 101, ал. 11 ЗОП.

В тези случаи, възложителят предава уведомлението на председателя на комисията по чл. 103, ал. 1 ЗОП, а когато документите по чл. 106, ал. 1 ЗОП са получени от възложителя, той връща на комисията доклада с указания за отразяване на новонастъпилите обстоятелства.

Прилагане на основанията за отстраняване

Възложителят отстранява от процедурата участник, за когото са налице основанията по чл.54, ал.1 от ЗОП, възникнали преди или по време на процедурата. Това се прилага и когато участник в процедурата е обединение от физически и/или юридически лица и за член на обединението е налице някое от основанията за отстраняване.

Основанията за отстраняване се прилагат до изтичане на следните срокове:

1. пет години от влизането в сила на присъдата - по отношение на обстоятелства по чл. 54, ал. 1, т. 1 и 2 от ЗОП, освен ако в присъдата е посочен друг срок;

2. три години от датата на настъпване на обстоятелствата по чл. 54, ал. 1, т. 5, буква „а" и т. 6 от ЗОП, освен ако в акта, с който е установено обстоятелството, е посочен друг срок.

Стопанските субекти, за които са налице обстоятелства по чл. 54, ал. 1, т. 5, буква „а" от ЗОП, се включват в списък, който има информативен характер.

В случай на отстраняване по чл. 54 от ЗОП, възложителят трябва да осигури доказателства за наличие на основания за отстраняване.
Доказване липсата на основания за отстраняване

За доказване на липсата на основания за отстраняване участникът, избран за изпълнител, представя:

1. за обстоятелствата по чл. 54, ал. 1, т. 1 от ЗОП - свидетелство за съдимост;

2. за обстоятелството по чл. 54, ал. 1, т. 3 от ЗОП - удостоверение от органите по приходите и удостоверение от общината по седалището на възложителя и на участника;

3. за обстоятелството по чл. 54, ал. 1, т. 6 от ЗОП - удостоверение от органите на Изпълнителна агенция „Главна инспекция по труда".

Когато в удостоверението по т. 3 се съдържа информация за влязло в сила наказателно постановление или съдебно решение за нарушение по чл. 54, ал. 1, т. 6 от ЗОП, участникът представя декларация, че нарушението не е извършено при изпълнение на договор за обществена поръчка.

Когато участникът, избран за изпълнител, е чуждестранно лице, той представя съответния документ, издаден от компетентен орган, съгласно законодателството на държавата, в която участникът е установен. В случаите, когато в съответната държава не се издават документи за посочените обстоятелства или когато документите не включват всички обстоятелства, участникът представя декларация, ако такава декларация има правно значение съгласно законодателството на съответната държава. Когато декларацията няма правно значение, участникът представя официално заявление, направено пред компетентен орган в съответната държава.

Възложителят няма право да изисква представянето на документи, когато обстоятелствата в тях са достъпни чрез публичен безплатен регистър или информацията или достъпът до нея се предоставя от компетентния орган на възложителя по служебен път.

Възложителят използва спрямо участниците само критериите за подбор по ЗОП, които са необходими за установяване на възможността им да изпълнят поръчката. Поставените критерии са съобразени с предмета, стойността, обема и сложността на настоящата поръчка.

При участие на обединения, които не са юридически лица, съответствието с критериите за подбор се доказва от обединението участник, а не от всяко от лицата, включени в него, с изключение на съответна регистрация, представяне на сертификат или друго условие, необходимо за изпълнение на поръчката, съгласно изискванията на нормативен или административен акт и съобразно разпределението на участието на лицата при изпълнение на дейностите, предвидено в договора за създаване на обединението.

ИЗИЗСКВАНИЯ ЗА ГОДНОСТ (ПРАВОСПОСОБНОСТ) ЗА УПРАЖНЯВАНЕ НА ПРОФЕСИОНАЛНА ДЕЙНОСТ

Участниците следва да разполагат с най–малко 1 (един) обект за производство и/или търговия на едро с храни /от животински произход или неживотински произход/, съответстващи на всички храни, включени в обхвата на обособената позиция за която кандидатства, регистриран като постоянен обект по чл. 12 от Закона за храните в Областна дирекция по безопастност на храните (ОДБХ). Обектът за за производство и/или търговия на едро с храни може да бъде собствен или нает, за което участника представя заверено копие на документ за собственост или договор за наем.

В случай, че участникът е чуждестранно лице, той може да представи валиден еквивалентен документ или декларация или удостоверение, издадени от компетентен орган на държава членка на Европейския съюз, или на друга държава – страна по споразумение от за Европейското икономическо пространство, или на Конфедерация Швейцария, доказващи вписването на участника в съответен регистър на тази държава, съответно техническата възможност да извършва дейността, която е включена в предмета на обществената поръчка. В случай на обединение изискването се отнася за участника/участниците в обединението, който/които ще извършват дейностите по доставка на хранителните продукти.

При подаване на оферта за участие, участникът декларира съответствие с поставеното изискване в Единния европейски документ за обществени поръчки, като попълва списък на обектите, които ще бъдат използвани за изпълнение на поръчката и посочва номер и дата на издаване на удостоверението за регистрация на обекта/обектите или на еквивалентния документ.

При подаване на офертата, на основание чл.67, ал.1 ЗОП, участникът декларира съответствието с посочения критерий за подбор чрез представяне на ЕЕДОП (образец 1), попълнен в съответната част, а именно: част IV Критерии за подбор, раздел А – Годност;

За доказване на поставеното изискване участникът, избран за изпълнител следва да представи: заверени копия на валидно удостоверение за регистрация на обекта/ите по чл. 12 от Закона за храните, издадено от съответната областна дирекция по безопасност на храните  или на еквивалентен документ и заверено копие на документ за собственост или договор за наем на обекта/ите.

ИКОНОМИЧЕСКО И ФИНАНСОВО СЪСТОЯНИЕ: 
Възложителят няма поставени изисвания по отношение на икономическото и финансовото състояние на участниците.

ТЕХНИЧЕСКИ И ПРОФЕСИОНАЛНИ СПОСОБНОСТИ

1. Участникът трябва да има опит при изпълнението на дейности, идентични или сходни с предмета на обществената поръчка - съответната обособената позиция, за която подава оферта,  включително да е изпълнил през последните 3 /три/ години от датата на подаване на офертата дейности с предмет и обем, идентични или сходни с тези на позицията.

Уточнение: Идентични или сходни с предмета на „Групата храни” по смисъла на параграф 1, т.12 от ДР на Закона за храните са храни, обединени на базата на техния произход и  състав.
2. Участникът трябва да разполага с технически изправно оборудване за изпълнение на поръчката в минимално изискуем обем /в зависимост от обхвата на храните включени в обособената позиция за която кандидатства/, както следва: 
- 2 /две/ регистрирани и технически изправни моторни превозни средства за извършване на доставките, притежаващи валидни удостоверения за регистрация на транспортни средства за превоз на храни от неживотински произход, издадени от съответната областна дирекция по безопасност на храните.(за обособена позиция №1 – „Хляб и тестени изделия”)
- 3 /три/ регистрирани и технически изправни моторни превозни средства за извършване на доставките, притежаващи валидни удостоверения за регистрация на транспортни средства за превоз на храни от животински произход, издадени от съответната областна дирекция по безопасност на храните.(за обособена позиция № 2 – „Мляко и млечни хранителни продукти, месо и месни хранителни продукти, риба и яйца”)
- 2 /две/ регистрирани и технически изправни моторни превозни средства за извършване на доставките, притежаващи валидни удостоверения за регистрация на транспортни средства за превоз на храни от неживотински произход, издадени от съответната областна дирекция по безопасност на храните.(за обособена позиция № 3 „Пресни плодове и зеленчуци, плодови и зеленчукови консерви и пакетирани хранителни продукти”)
3. Участникът трябва да е внедрил и да прилага системи за управление на качеството, съгласно стандарт ISO 9001:2008/ 9001:2015 или еквивалент, с обхват храни и/или хранителни продукти. Сертификатите трябва да са издадени от независими лица, които са акредитирани по съответната серия европейски стандарти от Изпълнителна агенция „Българска служба за акредитация" или от друг национален орган по акредитация, който е страна по Многостранното споразумение за взаимно признаване на Европейската организация за акредитация, за съответната област или да отговарят на изискванията за признаване съгласно чл. 5а, ал. 2 от Закона за националната акредитация на органи за оценяване на съответствието. Възложителят приема еквивалентни сертификати, издадени от органи, установени в други държави членки, преведени на български език. Възложителят приема и други доказателства за еквивалентни мерки за осигуряване на качеството, когато участник не е имал достъп до такива сертификати или е нямал възможност да ги получи в съответните срокове по независещи от него причини. В тези случаи участникът трябва да е в състояние да докаже, че предлаганите мерки са еквивалентни на изискваните;
4. Участникът трябва да е внедрил и да прилага да прилага системи за управление и безопастност на храните, съгласно стандарт ISO 22000:2005 или еквивалент, с област на приложение храни и/или хранителни продукти. Сертификатите трябва да са издадени от независими лица, които са акредитирани по съответната серия европейски стандарти от Изпълнителна агенция „Българска служба за акредитация" или от друг национален орган по акредитация, който е страна по Многостранното споразумение за взаимно признаване на Европейската организация за акредитация, за съответната област или да отговарят на изискванията за признаване съгласно чл. 5а, ал. 2 от Закона за националната акредитация на органи за оценяване на съответствието. Кандидатите или участниците могат да представят еквивалентни сертификати, издадени от органи, установени в други държави членки, както и други доказателства за еквивалентни мерки за осигуряване на качеството, когато участник не е имал достъп до такива сертификати или е нямал възможност да ги получи в съответните срокове по независещи от него причини. В тези случаи, участникът трябва да е в състояние да докаже, че предлаганите мерки са еквивалентни на изискваните.
5. Участникът трябва да е внедрил и да прилага да прилага системи за управление на околната среда, съгласно стандарт ISO 14001:2004/ 14001:2015 или еквивалент, с област на приложение търговиая с храни и/или хранителни продукти. Сертификатите трябва да са издадени от независими лица, които са акредитирани по съответната серия европейски стандарти от Изпълнителна агенция „Българска служба за акредитация" или от друг национален орган по акредитация, който е страна по Многостранното споразумение за взаимно признаване на Европейската организация за акредитация, за съответната област или да отговарят на изискванията за признаване съгласно чл. 5а, ал. 2 от Закона за националната акредитация на органи за оценяване на съответствието. Кандидатите или участниците могат да представят еквивалентни сертификати, издадени от органи, установени в други държави членки, както и други доказателства за еквивалентни мерки за осигуряване на качеството, когато участник не е имал достъп до такива сертификати или е нямал възможност да ги получи в съответните срокове по независещи от него причини. В тези случаи участникът трябва да е в състояние да докаже, че предлаганите мерки са еквивалентни на изискваните.

За доказване на техническите и професионалните способности на участниците се представят следните документи и доказателства, във връзка с поставените изисквания:

1. списък на доставките, които са идентични или сходни с предмета на обособената позиция, с посочване на стойностите, датите и получателите, заедно с доказателство за извършената услуга;

При подаване на офертата, на основание чл.67, ал.1 ЗОП, участникът декларира съответствието с посочения критерий за подбор чрез представяне на ЕЕДОП (образец 1), попълнен в съответната част, а именно: част IV Критерии за подбор, раздел В – Технически и професионални способности, т.1б);
За доказване на поставеното изискване участникът, избран за изпълнител следва да представи:

· Списък на доставките, които са идентични или сходни с предмета на обособената позиция, заедно с

· Доказателство за извършената услуга по смисъла на чл.64, ал.1, т.2 ЗОП; 

2. списък на техническото оборудване, налично и предвидено за изпълнение на поръчката, за която се подава офертата.

При подаване на офертата, на основание чл.67, ал.1 ЗОП, участникът декларира съответствието с посочения критерий за подбор чрез представяне на ЕЕДОП (образец 1), попълнен в съответната част, а именно: част IV Критерии за подбор, раздел В – Технически и професионални способности, т.9;

За доказване на поставеното изискване участникът, избран за изпълнител следва да представи:

·  списък на техническото оборудване, налично и предвидено за изпълнение на поръчката;

·  заверени копия на декларираните валидни удостоверения за регистрация на транспортни средства за превоз на храни от животински и неживотински произход, изададени от съответната областна дирекция по безопасност на храните, собствени или наети. 
3. сертификат, издаден от акредитирано лице, за внедрена система за контрол на качеството;
При подаване на офертата, на основание чл.67, ал.1 ЗОП, участникът декларира съответствието с посочения критерии за подбор чрез представяне на ЕЕДОП (образец 1), попълнен в съответната част, а именно: част IV Критерии за подбор, раздел Г – Стандарти за осигуряване на качеството;
За доказване на поставеното изискване участникът, избран за изпълнител следва да представи: заверено копие на сертификат по стандарт ISO 9001:2008/2015 или еквивалентни мерки.

4.сертификат, издаден от акредитирано лице, за внедрена система за управление на безопасност  на храните.

При подаване на офертата, на основание чл.67, ал.1 ЗОП, участникът декларира съответствието с посочения критерии за подбор чрез представяне на ЕЕДОП (образец 1), попълнен в съответната част, а именно: част IV Критерии за подбор, раздел Г – Стандарти за осигуряване на качеството;
За доказване на поставеното изискване участникът, избран за изпълнител следва да представи: заверено копие на сертификат по стандарт ISO 22000:2005 или еквивалент или еквивалентни мерки.

5.сертификат, издаден от акредитирано лице, за внедрена система за управление на околната среда.

При подаване на офертата, на основание чл.67, ал.1 ЗОП, участникът декларира съответствието с посочения критерии за подбор чрез представяне на ЕЕДОП (образец 1), попълнен в съответната част, а именно: част IV Критерии за подбор, раздел Г – Стандарти за осигуряване на качеството;
За доказване на поставеното изискване участникът, избран за изпълнител следва да представи: заверено копие на сертификат по стандарт ISO 14001:2004/2015 или еквивалент или еквивалентни мерки.

Възложителят може да не приеме представено доказателство за технически и професионални способности, когато то произтича от лице, което има интерес, който може да води до облага по смисъла на чл. 2, ал. 3 от Закона за предотвратяване и установяване на конфликт на интереси.

Когато участник подава оферта за участие по позициите, имащи за предмет доставки на хранителни продукти от неживотински произход- обособена позиция №1”Хляб и тестени изделия” и № 3 „Пресни плодове и зеленчуци, плодови и зеленчукови консерви и пакетирани хранителни продукти”, следва да докаже наличието на 2 /две/ регистрирани и технически изправни моторни превозни средства за извършване на доставките, притежаващи валидни удостоверения за регистрация на транспортни средства за превоз на храни от неживотински произход, издадени от съответната областна дирекция по безопасност на храните, за всяка една от позициите, собствени или наети.
Когато участник подава оферта за участие по позициите, имащи за предмет доставки на хранителни продукти от неживотински и животински произход - обособена позиция №1”Хляб и тестени изделия”и № 2„Мляко и млечни хранителни продукти, месо и месни хранителни продукти, риба и яйца”, или №2„Мляко и млечни хранителни продукти, месо и месни хранителни продукти, риба и яйца” и №3 Пресни плодове и зеленчуци, плодови и зеленчукови консерви и пакетирани хранителни продукти”, следва  да доказва наличието на 2 /две/ регистрирани и технически изправни моторни превозни средства за извършване на доставките, притежаващи валидни удостоверения за регистрация на транспортни средства за превоз на храни от неживотински произход, издадени от съответната областна дирекция по безопасност на храните и 3 /три/ регистрирани и технически изправни моторни превозни средства за извършване на доставките, притежаващи валидни удостоверения за регистрация на транспортни средства за превоз на храни от животински произход, издадени от съответната областна дирекция по безопасност на храните, собствени или наети.
Когато участник подава оферта за участие по позициите, имащи за предмет доставки на хранителни продукти от неживотински произход- обособена позиция №1”Хляб и тестени изделия” и № 3 „Пресни плодове и зеленчуци, плодови и зеленчукови консерви и пакетирани хранителни продукти”, достатъчно е доказването наличието на 1 /един/ обект за производство, съхранение и/или търговия с храни от неживотински произход, притежаващ валидно удостоверение за регистрация на обекта съгласно чл.12 от Закона за храните, издаден на името на участника от съответния компетентен орган по местонахождение на обекта.

Когато участник подава оферта за участие по обособена позиция № 2„Мляко и млечни хранителни продукти, месо и месни хранителни продукти, риба и яйца” имаща за предмет доставки на хранителни продукти от животински произход, достатъчно е доказването наличието на 1 /един/ обект за производство, съхранение и/или търговия с храни от животински произход, притежаващ валидно удостоверение за регистрация на обекта съгласно чл. 12 от Закона за храните, издаден на името на участника от съответния компетентен орган по местонахождение на обекта.

Когато участник подава оферта за участие по позициите, имащи за предмет доставки на хранителни продукти от животински и неживотински произход, достатъчно е доказването наличието на 1 /един/ обект за производство, съхранение и/или търговия с храни от животински и неживотински произход, притежаващ валидно удостоверение за регистрация на обекта съгласно чл.12 от Закона за храните, издаден на името на участника от съответния компетентен орган по местонахождение на обекта. 
Използване на капацитета на трети лица

Участниците могат за конкретната поръчка да се позоват на капацитета на трети лица, независимо от правната връзка между тях, по отношение на критериите, свързани  техническите способности и професионалната компетентност.

По отношение на критериите, свързани с професионална компетентност, участниците могат да се позоват на капацитета на трети лица само ако лицата, с чиито образование, квалификация или опит се доказва изпълнение на изискванията на възложителя, ще участват в изпълнението на частта от поръчката, за която е необходим този капацитет.

Когато участникът се позовава на капацитета на трети лица, той трябва да може да докаже, че ще разполага с техните ресурси, като представи документи за поетите от третите лица задължения.

Третите лица трябва да отговарят на съответните критерии за подбор, за доказването на които участникът се позовава на техния капацитет и за тях да не са налице основанията за отстраняване от процедурата.

Възложителят изисква от участника да замени посоченото от него трето лице, ако то не отговаря на някое от условията по чл.65, ал. 4 от ЗОП.

Когато участник в процедурата е обединение от физически и/или юридически лица, той може да докаже изпълнението на критериите за подбор с капацитета на трети лица при спазване на условията по чл.65, ал. 2 – 4 от ЗОП.

Подизпълнители

Участниците посочват в офертата подизпълнителите и дела от поръчката, който ще им възложат, ако възнамеряват да използват такива по поръчката.В този случай те трябва да представят доказателство за поетите от подизпълнителите задължения.

Подизпълнителите трябва да отговарят на съответните критерии за подбор съобразно вида и дела от поръчката, който ще изпълняват, и за тях да не са налице основания за отстраняване от процедурата.

Възложителят изисква замяна на подизпълнител, който не отговаря на условията по чл.66, ал. 2 от ЗОП.

Когато частта от поръчката, която се изпълнява от подизпълнител, може да бъде предадена като отделен обект на изпълнителя или на възложителя, възложителят заплаща възнаграждение за тази част на подизпълнителя. Разплащанията се осъществяват въз основа на искане, отправено от подизпълнителя до възложителя чрез изпълнителя, който е длъжен да го предостави на възложителя в 15-дневен срок от получаването му. Към искането изпълнителят предоставя становище, от което да е видно дали оспорва плащанията или част от тях като недължими. Възложителят има право да откаже плащане, когато искането за плащане е оспорено, до момента на отстраняване на причината за отказа.

Независимо от възможността за използване на подизпълнители отговорността за изпълнение на договора за обществена поръчка е на изпълнителя.

При обществени поръчки за услуги, чието изпълнение се предоставя в обект на възложителя, след сключване на договора и най-късно преди започване на изпълнението му, изпълнителят уведомява възложителя за името, данните за контакт и представителите на подизпълнителите, посочени в офертата. Изпълнителят уведомява възложителя за всякакви промени в предоставената информация в хода на изпълнението на поръчката.

Замяна или включване на подизпълнител по време на изпълнение на договор за обществена поръчка се допуска по изключение, когато възникне необходимост, ако са изпълнени едновременно следните условия:

1. за новия подизпълнител не са налице основанията за отстраняване в процедурата;

2. новият подизпълнител отговаря на критериите за подбор, на които е отговарял предишният подизпълнител, включително по отношение на дела и вида на дейностите, които ще изпълнява, коригирани съобразно изпълнените до момента дейности.

При замяна или включване на подизпълнител изпълнителят представя на възложителя всички документи, които доказват изпълнението на условията по чл.66, ал. 11 от ЗОП.

При подаване на оферта участникът декларира липсата на основанията за отстраняване и съответствие с критериите за подбор чрез представяне на единен европейски документ за обществени поръчки (ЕЕДОП). В него се предоставя съответната информация, изисквана от възложителя, и се посочват националните бази данни, в които се съдържат декларираните обстоятелства, или компетентните органи, които съгласно законодателството на държавата, в която участникът е установен, са длъжни да предоставят информация.

Когато участникът е посочил, че ще използва капацитета на трети лица за доказване на съответствието с критериите за подбор или че ще използва подизпълнители, за всяко от тези лица се представя отделен ЕЕДОП, който съдържа информацията, посочена по-горе.

Възложителят може да изисква от участниците по всяко време да представят всички или част от документите, чрез които се доказва информацията, посочена в ЕЕДОП, когато това е необходимо за законосъобразното провеждане на процедурата.

Преди сключването на договор за обществената поръчка, възложителят изисква от участника, определен за изпълнител, да предостави актуални документи, удостоверяващи липсата на основанията за отстраняване от процедурата, както и съответствието с поставените критерии за подбор. Документите се представят и за подизпълнителите и третите лица, ако има такива.

Възложителят няма право да изисква документи, които вече са му били предоставени или са му служебно известни.

При писмено искане за разяснения по условията на обществената поръчка, направено до 10 дни преди изтичането на срока за получаване на оферти, възложителят публикува в профила на купувача писмени разяснения.

Разясненията се публикуват на профила на купувача в срок до четири дни от получаване на искането и в тях не се посочва лицето, направило запитването.

IV. МЕТОДИКА ЗА ОЦЕНКА НА ОФЕРТИТЕ.

На основание чл. 70, ал. 2, т.3 вр.ал.4, т.3 от ЗОП, критерият за възлагане на офертите в настоящата обществена поръчка е „оптимално съотношение качество/цена”.

Възложителят ще определи изпълнителя на обществената поръчка въз основа на оценка на офертите по критерия за възлагане „оптимално съотношение качество/цена”.
Показатели за оценяване:

Фn – Обща стойност на доставките, предложена от участника в лева с ДДС; 

Сn – Срок на доставка при извънредна заявка;
Дn - Срок за замяна при направена рекламация;
Относителна тежест на показателите за оценяване:                                            

Фn = 70 точки, максимална стойност

Сn = 15 точки, максимална стойност

Дn = 15 точки, максимална стойност

1.Финансова оценка – Фn – максимален брой – 70 точки

Финансовите предложения се проверяват, за да се установи, че са подготвени и представени в съответствие с изискванията на документацията за участие в процедурата. При различия в изчисленията /предложена единична цена и обща стойност за съответния продукт/ участникът ще бъде отстранен от участие. При различия между сумите, изразени с цифри и думи, за вярно се приема словесното изражение на сумата.

Оценка на финансовото предложение.

Фn – финансова оценка на предлаганата от участника обща стойност (предложена от участника стойност в лева с ДДС), която за всеки участник се изчислява по формулата:

Фn = Цmin / Цn х 70, където:

Цmin – минималната предложена обща стойност (предложена от участника стойност в лева с ДДС) сред всички допуснати до оценка оферти;
Цn – общата стойност (предложена от участника стойност в лева с ДДС) предложена в n-тата оферта;
Фn се изчислява до втория знак след десетичната запетая.  

2.Оценка по показател Сn. 

Сn е показател, отразяващ тежестта на предложения от участника срок на доставка при извънредна заявка -  тежест 15 точки. 
 За нуждите на настоящата методика максималната стойност на Сn е 15 точки; Участниците следва да посочат срока в минути и същия следва да е в диапазона от 30 до 1440 минути, считано от датата и часа на получаване на заявката с гриф „извънредно“. При офериране на срока, участникът трябва да отчете броя и местоположението на всички обекти, включени в предмета на поръчката и да е способен да изпълни доставките, дори когато заявките са пуснати от всички обекти едновременно.
Максимален брой точки – 15, получава офертата с предложен най-кратък срок на доставка при извънредна заявка;

Точките на останалите участници се определят в съотношение към най-краткия срок на доставка при извънредна заявка, по следната формула

Сn= (Сmin / Сi) х 15, където

Сmin – представлява минималният (най-кратък) предложен срок на доставка при извънредна заявка;
Сi – представлява срокът на доставка при извънредна заявка, предложен от i-тия  участник.

Сn се изчислява до втория знак след десетичната запетая. 
3.Оценка по показател Дn. 

Дn е показател, отразяващ тежестта на предложения от участника срок на доставка при направена рекламация -  тежест 15 точки, 

 За нуждите на настоящата методика максималната стойност на Дn е 15 точки; Участниците следва да посочат срока в минути и същия следва да е в диапазона от 30 до 1440 минути, считано от датата и часа на подписване на протокола за рекламация. При офериране на срока, участникът трябва да отчете броя и местоположението на всички обекти, включени в предмета на поръчката и да е способен да изпълни доставките дори когато рекламация е предявена от всички обекти едновременно.

Максимален брой точки – 15, получава офертата с предложен най-кратък срок на доставка при направена рекламация;

Точките на останалите участници се определят в съотношение към най-краткия срок на доставка при направена рекламация, по следната формула

Дn= (Дmin / Дi) х 15, където

Дmin – представлява минималният (най-кратък) предложен срок на доставка при направена рекламация; 

Дi – представлява срокът на доставка при направена рекламация, предложен от i-тия  участник.

Дn се изчислява до втория знак след десетичната запетая.  

Обща оценка – ОЦn – максимален брой – 100 точки

Общата оценка е сбор на стойностите на техническата оценка и финансовата оценка:
 

ОЦn = Фn + Сn + Дn, където:
ОЦn  – общата оценка на n-тата оферта,

Фn    – финансовата оценка на n-тата оферта.

Сn     – оценка по показател срок на доставка при извънредна доставка.

Дn     – оценка по показател срок на замяна при направена рекламация.

Крайно класиране на Участниците

Крайното класиране на участниците се извършва по броя на точките,  получени за всеки участник. На първо място се класира участникът, получил най-висока обща оценка.

!!! Възложителят има право да прекрати договора за доставка едностранно, при общо 5 /пет/ неизпълнени в срок извънредни доставки и/или заявки за замяна при направена рекламация, съгласно посочените срокове в техническото предложение на изпълнителя. 
V. УКАЗАНИЯ ЗА ПОДГОТОВКА НА ОФЕРТАТА

1. Общи

За участие в процедурата участникът подготвя и представя оферта, която трябва да съответства напълно на условията и образците, съдържащи се в обявлението и в документацията за обществената поръчка. Неспазването на това изискване води до отстраняване на участника от участие в процедурата.


Офертата се подава на български език в един оригинал.

Отговорността за правилното разучаване на документацията за участие се носи единствено от участниците.

Представянето на оферта задължава участника да приеме напълно всички изисквания и условия, посочени в тази документация, при спазване на ЗОП.

Поставянето от страна на участника на условия и изисквания, които не отговарят на обявените в документацията, води до отстраняване на този участник от участие в процедурата.

До изтичане на срока за подаване на офертите, всеки участник може да промени, допълни или оттегли офертата си.

Лице, което участва като подизпълнител в офертата на друг участник, не може да представя самостоятелна оферта.

Участникът ще бъде отстранен от участие в процедурата за възлагане на настоящата обществена поръчка, ако в офертата си е поставил условия и изисквания, които не отговарят на обявените в документацията или е представил повече от една оферта, или е представил оферта с варианти.
Участникът ще бъде отстранен от участие в процедурата за възлагане на настоящата обществена поръчка, ако е представил оферта, в която е посочил дадено лице за подизпълнител, но не е приложил информацията, изисквана съгласно раздели А и Б и част ІІІ за всяка (категория) съответни подизпълнители от ЕЕДОП, а същевременно това лице е подало самостоятелна оферта и декларира в хода на провеждането на процедурата пред възложителя, че не знае за посочването си като подизпълнител и не е съгласно да бъде такъв.
2. Съдържание на офертата

Документите, свързани с участието в процедурата, се представят от участника, или от упълномощен от него представител - лично или чрез пощенска или друга куриерска услуга с препоръчана пратка с обратна разписка, на адреса, посочен от възложителя.

Документите се представят в запечатана непрозрачна опаковка, върху която се посочват:

 1. наименованието на участника, включително участниците в обединението, когато е приложимо;

 2. адрес за кореспонденция, телефон и по възможност - факс и електронен адрес;

 3. наименованието на поръчката, позицията/ите, за които се участва;

Опаковката включва, документите по чл. 39, ал. 2 и ал. 3, т. 1 от ППЗОП, опис на представените документи, както и отделен запечатан непрозрачен плик с надпис „Предлагани ценови параметри", който съдържа ценовото предложение по чл. 39, ал. 3, т. 2 от ППЗОП.

Заявлението за участие съдържа:
1. Опис на представените документи; 
2. Единен европейски документ за обществени поръчки (ЕЕДОП) (Образец № 1) за участника, подписан от всички лица по чл. 40, ал. 1 Правилника за прилагане на ЗОП (ППЗОП) в съответствие с изискванията на закона и условията на възложителя, а когато е приложимо - ЕЕДОП за всеки от участниците в обединението, което не е юридическо лице, за всеки подизпълнител и за всички трети лица, чиито капацитет ще бъдат ангажиран в изпълнението на поръчката. 

3. Документи за доказване на предприетите мерки за надеждност, когато е приложимо;

-  При участник – обединение - документите по чл. 37, ал. 4 от ППЗОП;

           4. Декларация по чл. 3, т. 8 от Закона за икономическите и финансовите отношения с дружествата, регистрирани в юрисдикции с преференциален данъчен режим, свързаните с тях лица и техните действителни собственици (оригинал) – (по Образец № 7). Декларацията се попълва и подписва по приложения образец към настоящата документация. В зависимост от правно-организационната форма на участниците, декларацията се представя от едно от лицата, които представляват участника. 

          5. Декларация по чл. 6, ал. 2 от Закона за мерките срещу изпирането на пари (оригинал) – (по Образец №8). Декларацията се попълва и подписва по приложения образец към настоящата документация. В зависимост от правно-организационната форма на участниците, декларацията се представя от едно от лицата, които представляват участника. 

Офертата включва:
Техническо предложение, попълнено съгласно инструкциите на възложителя и съдържащо:

Документ за упълномощаване, когато лицето, което подава офертата, не е законният представител на участника;

Предложение за изпълнение на поръчката в съответствие с техническите спецификации Образец №2 и изискванията на възложителя, изготвено съгласно Образец №3;
Декларация за съгласие с клаузите на проекта на договора, съгласно Образец №4;
Декларация за срока на валидност на офертата, съгласно Образец №5;
Ценово предложение, приложено в отделен запечатан непрозрачен плик, поставен в опаковката, с надпис „Предлагани ценови параметри“, който съдържа ценовото предложение на участника, съобразно Образец № 6, и попълнена количествено - стойностна сметка за изпълнение на процедурата, съгласно Образец №6.1;
Забележка: Извън плика с надпис „Предлагани ценови параметри” не трябва да е посочена никаква информация относно цената. Участници, които по какъвто и да е начин са включили някъде в офертата си извън плика с надпис „Предлагани ценови параметри”  елементи, свързани с предлаганата цена (или части от нея), ще бъдат отстранени от участие в процедурата.

Когато участник подава оферта за повече от една обособена позиция, в опаковката по чл.47, ал.2 от ППЗОП за всяка от позициите се представят поотделно комплектувани документи по чл. 39, ал. 3, т. 1 от ППЗОП и отделни непрозрачни пликове с надпис „Предлагани ценови параметри", с посочване на позицията, за която се отнасят.

Когато за някои от посочените в настоящата документация документи е определено, че може да бъде представен в копие, за такъв документ се счита този, при който върху копието на документа представляващият участника е записал или подпечатал „вярно с оригинала” и е положил саморъчно подписа си.

Всички документи от офертата трябва да са на български език.

3. Подаване на оферти. Място и срок за подаване на оферти
Желаещите да участват в процедурата за възлагане на обществената поръчка подават лично или чрез упълномощено лице офертите си в деловодството на район „Северен“ на адрес: гр.Пловдив, бул. „Цар Борис III Обединител 22А, деловодство, всеки работен ден от 08:30 ч. до 12:00 часа и от 12:30 ч. до 17:00 ч., най-късно до часа и датата, посочени в обявлението за обществената поръчка.

Ако участникът изпраща офертата, чрез препоръчана поща или куриерска служба, разходите са за негова сметка. В този случай ,той следва да изпрати офертата така, че да обезпечи нейното пристигане на посочения от Възложителя адрес преди изтичане на срока за подаване на офертите. Рискът от забава или загубване на офертата е за участника. Възложителят не се ангажира да съдейства за пристигането на офертата на адреса и в срока определен от него.

До изтичане на срока за получаване на оферти всеки участник може да промени, допълни или оттегли офертата си. Оттеглянето на офертата прекратява по-нататъшното участие на участника в процедурата. Допълнението и промяната на офертата трябва да отговарят на изискванията и условията за представяне на първоначалната оферта, като върху плика бъде отбелязан и текст „Допълнение/ Промяна на оферта /с входящ номер/”.

Приемане на оферти / връщане на оферти

При подаване на офертата и приемането й върху опаковката се отбелязва входящ номер, дата и час на постъпване и посочените данни се отбелязват във входящ регистър.

За подаването на офертата на участника се издава документ.

Оферти, които са представени след крайния срок за подаването им или са незапечатени или са с нарушена цялост, се връщат на подателя незабавно. Тези оферти не се вписват в регистъра.

VI. РАЗГЛЕЖДАНЕ НА ОФЕРТИ

За провеждане на процедурата Възложителят с писмена заповед назначава комисия. Комисията се назначава от Възложителя след изтичане на срока за приемане на офертите и се обявява в деня, определен за отваряне на офертите.

Комисията се състои от нечетен брой членове.

Комисията, назначена от Възложителя за разглеждане, оценка и класиране на офертите, започва работа след получаване на представените оферти и протокола по чл. 48, ал. 6 от ППЗОП.
Постъпилите оферти ще бъдат отворени на публично заседание на Комисията в деня и часа, посочени в обявлението в административната сграда на район „Северен“ на адрес: гр.Пловдив, бул. „Цар Борис III Обединител 22А. 

При промяна в датата, часа или мястото за отваряне на офертите участниците се уведомяват чрез профила на купувача най-малко 48 часа преди новоопределения час.
Комисията оценява офертите в съответствие с предварително обявените условия, критерии и показатели за оценка. Решенията на комисията се вземат с мнозинство от членовете й. Когато член на комисията е против взетото решение, той подписва протокола с особено мнение и писмено излага мотивите си.

Получените оферти се отварят на публично заседание, на което могат да присъстват участниците в процедурата или техни упълномощени представители, както и представители  на средствата за масово осведомяване.

Комисията отваря по реда на тяхното постъпване запечатаните непрозрачни опаковки и оповестява тяхното съдържание, а когато е приложимо - проверява за наличието на отделен запечатан плик с надпис „Предлагани ценови параметри". Най-малко трима от членовете на комисията подписват техническото предложение и плика с надпис „Предлагани ценови параметри". Комисията предлага по един от присъстващите представители на другите участници да подпише техническото предложение и плика с надпис „Предлагани ценови параметри". Публичната част от заседанието на комисията приключва след извършването на тези действия.

Комисията разглежда документите по чл. 39, ал. 2 от ППЗОП за съответствие с изискванията към личното състояние и критериите за подбор, поставени от възложителя, и съставя протокол.

Когато установи липса, непълнота или несъответствие на информацията, включително нередовност или фактическа грешка, или несъответствие с изискванията към личното състояние или критериите за подбор, комисията ги посочва в протокола и изпраща протокола на всички участници в деня на публикуването му в профила на купувача.

В срок до 5 работни дни от получаването на протокола участниците, по отношение на които е констатирано несъответствие или липса на информация, могат да представят на комисията нов ЕЕДОП и/или други документи, които съдържат променена и/или допълнена информация. Допълнително предоставената информация може да обхваща и факти и обстоятелства, които са настъпили след крайния срок за получаване на оферти или заявления за участие. Тази възможност се прилага и за подизпълнителите и третите лица, посочени от участника. Участникът може да замени подизпълнител или трето лице, когато е установено, че подизпълнителят или третото лице не отговарят на условията на възложителя, когато това не води до промяна на техническото предложение.

Когато промените се отнасят до обстоятелства, различни от посочените по чл.54, ал. 1, т. 1, 2 и 7 ЗОП, новият ЕЕДОП може да бъде подписан от едно от лицата, които могат самостоятелно да представляват участника.

След изтичането на срока, комисията пристъпва към разглеждане на допълнително представените документи относно съответствието на участниците с изискванията към личното състояние и критериите за подбор.

При извършването на предварителния подбор и на всеки етап от процедурата комисията може при необходимост да иска разяснения за данни, заявени от участниците, и/или да проверява заявените данни, включително чрез изискване на информация от други органи и лица.

Не по-късно от два работни дни преди датата на отваряне на ценовите предложения, комисията обявява чрез съобщение в профила на купувача датата, часа и мястото на отварянето. На отварянето могат да присъстват лицата по чл.54, ал.2 от ППЗОП. Комисията обявява резултатите от оценяването на офертите по другите показатели, отваря ценовите предложения и ги оповестява.

Пликът с цената, предлагана от участник, чиято оферта не отговаря на изискванията на възложителя, не се отваря.

Комисията класира участниците по степента на съответствие на офертите с предварително обявените от възложителя условия.

Когато комплексните оценки на две или повече оферти са равни, с предимство се класира офертата, в която се съдържат по-изгодни предложения, преценени в следния ред:

1. по-ниска предложена цена;

2. по-изгодно предложение за размера на разходите, сравнени в низходящ ред съобразно тяхната тежест;

3. по-изгодно предложение по показатели извън посочените по т. 1 и 2, сравнени в низходящ ред съобразно тяхната тежест.

Комисията провежда публично жребий за определяне на изпълнител между класираните на първо място оферти, ако участниците не могат да бъдат класирани в съответствие с ал. 2 или ако критерият за възлагане е най-ниска цена и тази цена се предлага в две или повече оферти.

Комисията с мотивирана обосновка на основание чл.107 от ЗОП предлага за отстраняване от участие в поръчката всеки участник, който не отговаря освен на основанията по чл.54 от ЗОП, и на поставените критерии за подбор или не изпълни друго условие, посочено в обявлението за обществена поръчка.

Отстранява се и участник, който е представил оферта, която не отговаря на:

а) предварително обявените условия на поръчката;

б) правила и изисквания, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право, които са изброени в приложение № 10 от ЗОП.

Отстранява се и участник, който не е представил в срок обосновката по чл. 72, ал. 1 от ЗОП или чиято оферта не е приета съгласно чл. 72, ал. 3 - 5 от ЗОП,

Отстраняват се и участници, които са свързани лица.
Когато предложение в офертата на участник, свързано с цена или разходи, което подлежи на оценяване, е с повече от 20 на сто по-благоприятно от средната стойност на предложенията на останалите участници по същия показател за оценка, възложителят изисква подробна писмена обосновка за начина на неговото образуване, която се представя в 5-дневен срок от получаване на искането. При наличието на тази хипотеза комисията прилага разписаните правила в чл.72 от ЗОП.
Действията на комисията се протоколират, като резултатите от работата й се отразяват в доклад.

Комисията изготвя доклад за резултатите от работата си, който съдържа:

1. състав на комисията, включително промените, настъпили в хода на работа на комисията;

2. номер и дата на заповедта за назначаване на комисията, както и заповедите, с които се изменят сроковете, задачите и съставът;

3. кратко описание на работния процес;

4. кандидатите и участниците в процедурата;

5. действията, свързани с отваряне, разглеждане и оценяване на всяка от офертите, заявленията за участие и проведените преговори, когато е приложимо;

6. класиране на участниците, когато е приложимо;

7. предложение за отстраняване на кандидати или участници, когато е приложимо;

8. мотивите за допускане или отстраняване на всеки кандидат или участник;

9. предложение за сключване на договор с класирания на първо място участник или за прекратяване на процедурата със съответното правно основание, когато е приложимо;

10. описание на представените мостри и/или снимки, когато е приложимо.

Към доклада се прилагат всички документи, изготвени в хода на работа на комисията, като протоколи, оценителни таблици, мотивите за особените мнения и др.

Докладът по чл.103, ал.3 от ЗОП се представя на възложителя за утвърждаване.

В 10-дневен срок от получаването на доклада, възложителят го утвърждава или го връща на комисията с писмени указания, когато:

1. информацията в него не е достатъчна за вземането на решение за приключване на процедурата, и/или

2. констатира нарушение в работата на комисията, което може да бъде отстранено, без това да налага прекратяване на процедурата.

Указанията не могат да насочват към конкретен изпълнител или към определени заключения от страна на комисията, а само да указват:

1. каква информация трябва да се включи, така че да са налице достатъчно мотиви, които обосновават предложенията на комисията в случаите по т. 1;

2. нарушението, което трябва да се отстрани в случаите по т. 2.

Комисията представя на възложителя нов доклад, който съдържа резултатите от преразглеждането на действията й.

VII.  КЛАСИРАНЕ И ОПРЕДЕЛЯНЕ НА ИЗПЪЛНИТЕЛ.
В 10-дневен срок от утвърждаване на доклада възложителят издава решение за определяне на изпълнител по настоящата поръчка или за прекратяване на процедурата.
VIII. СКЛЮЧВАНЕ НА ДОГОВОР ЗА ОБЩЕСТВЕНАТА ПОРЪЧКА
1. Възложителят сключва с определения изпълнител писмен договор за обществена поръчка, при условие че при подписване на договора определеният изпълнител:

1.   изпълни задължението по чл. 67, ал. 6 от ЗОП ;

2.   представи определената гаранция за изпълнение на договора;

3. извърши съответна регистрация, представи документ или изпълни друго изискване, което е необходимо за изпълнение на поръчката съгласно изискванията на нормативен или административен акт и е поставено от възложителя в условията на обявената поръчка.

2. Възложителят не сключва договор, когато участникът, класиран на първо място:

1. откаже да сключи договор;

2. не изпълни някое от условията по чл.112, ал. 1 от ЗОП;

3. не докаже, че не са налице основания за отстраняване от процедурата
IX. ГАРАНЦИИ

1. Гаранция за изпълнение.

Гаранцията за изпълнение има обезпечителна и обезщетителна функция, т.е. от една страна цели да стимулира изпълнителя към точно и качествено изпълнение на задълженията му по договора за обществената поръчка, а от друга страна да послужи като обезщетение при недобросъвестно поведение от негова страна.

Гаранцията за изпълнение по поръчката е сума в размер на 3 % /три на сто/ от стойността на договора за изпълнение на обществената поръчка без ДДС.
Гаранцията за изпълнение се представя в една от следните форми:

- парична сума внесена чрез банков превод по банкова сметка на район „Северен“ в банка: ТБ ИНВЕСТБАНК АД:

IBAN: BG71IOR73753302001303
ВІС: IORTBGSF
- банкова гаранция;

-  застраховка, която обезпечава изпълнението чрез покритие на отговорността на изпълнителя.
Определеният за изпълнител избира сам формата на гаранцията за изпълнение.

При представяне на гаранцията за изпълнение в платежния документ, в банковата гаранция и в застраховка изрично се посочва договорът, по който се представя гаранцията.

Гаранцията под форма на парична сума или банкова гаранция може да се предостави от името на изпълнителя за сметка на трето лице - гарант.
Ако определеният изпълнител избере да представи гаранцията за изпълнение под формата на банкова гаранция, тя трябва да отговаря на следните съществени условия:

· банковата гаранция е безусловна, неотменима, с възможност да се усвои изцяло или на части от район „Северен“, в зависимост от претендираното обезщетение;

· банковата гаранция е със срок на валидност най-малко 30 дни след изтичане на срока за изпълнение на договора;

· с банковата гаранция, банката гарант се задължава да извърши безусловно плащане при първо писмено искане от район „Северен“, в случай че изпълнителят не е изпълнил което и да е от задълженията си по договора за изпълнение.

Когато определеният изпълнител е представил банкова гаранция, възложителят има право да пристъпи към упражняване на правата по нея.

Когато избраният изпълнител е обединение, което не е юридическо лице, всеки от съдружниците в него може да е наредител по банковата гаранция, съответно вносител на сумата по гаранцията.

Възложителят освобождава гаранцията без да дължи лихви за периода, през който средствата законно са престояли при него.

Условията и сроковете за задържане или освобождаване на гаранцията за изпълнение са уредени в проекта на договор за възлагане на обществената поръчка.

